

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 15.augustā **Nr.509**

(prot. Nr.29, 25.§)

**Par jaunbūvējamās rūpnieciskās ražošanas ēkas**

**Mendeļejeva ielā 5, Daugavpilī, nomas tiesību izsoli**

 Pamatojoties uz likuma “Par pašvaldībām” 15.panta pirmās daļas 10.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, 6.1 panta pirmo daļu, Ministru kabineta 2018.gada 20.februāra noteikumu Nr.97 “Publiskas personas mantas iznomāšanas noteikumi” 12., 23., 24., 25., 26., 27.., 34. un 80.punktu, SIA “Eiroeksperts” (vienotais reģistrācijas Nr.40003650352, LĪVA kompetences uzraudzības biroja 2016.gada 1.februāra Kompetences sertifikāts nekustamā īpašuma, kustamās mantas un uzņēmējdarbības (biznesa) vērtēšanā Nr.1) 2017.gada 5.oktobra nekustamā īpašuma – nākotnē jaunizbūvētas ražošanas ēkas Mendeļejeva ielā 5, Daugavpilī, iespējamās nomas maksas novērtējumu Nr.2017/L4900/1480, ņemot vērā 2015.gada 10.novembra Ministru kabineta noteikumu Nr.645 “Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi” 33.punktu, to, ka projektētās rūpnieciskās ražošanas ēkas Mendeļejeva ielā 5, Daugavpilī, 2018.gada 20.marta nomas tiesību izsoles uzvarētājs nenoslēdza nomas līgumu, Daugavpils pilsētas domes Īpašuma komitejas 2019.gada 8.augusts atzinumu, Finanšu komitejas 2019.gada 8.augusta atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

 1. Rīkot jaunbūvējamās rūpnieciskās ražošanas ēkas ar kopējo platību 3082 m2, turpmāk – nomas objekts, kas tiek būvēta uz Daugavpils pilsētas pašvaldībai piederoša zemesgabala 5879 m2 platībā ar kadastra Nr.0500 007 1505 **Mendeļejeva ielā 5, Daugavpilī,** atkārtotu nomas tiesību mutisko izsoli ar augšupejošu soli.

 2. Apstiprināt nomas objekta nomas maksas sākumcenu - 1,50 EUR (viens eiro un50 centi) par 1 (viens) m2 mēnesī (bez PVN) un nomas objekta iznomāšanas termiņu –30 (trīsdesmit) gadi.

 3. Apstiprināt publicējamo Informāciju par nomas objektu (1.pielikums).

 4. Apstiprināt nomas objekta nomas tiesību izsoles noteikumus (2.pielikums).

 5. Nomas objekta nomas tiesību izsoli veikt izsoles komisijai šādā sastāvā:

Komisijas priekšsēdētāja: I.Funte, Daugavpils pilsētas domes (turpmāk – Dome)

Īpašuma pārvaldīšanas departamenta vadītāja.

Komisijas priekšsēdētājas

vietniece: M.Dimitrijeva, Domes Juridiskā departamenta vadītāja vietniece.

Komisijas locekļi: A.Nikolajevs, Domes Īpašuma pārvaldīšanas departamenta

 Nekustamā īpašuma nodaļas vadītājs;

 A.Vilcāne, Domes Īpašuma pārvaldīšanas departamenta Īpašuma atsavināšanas un iznomāšanas daļas vadītāja; J.Sjanita, Domes Attīstības departamenta jurists; E.Sargsjans, Domes Attīstības departamenta Biznesa nodaļas vecākais komercdarbības speciālists.

 6. Informāciju par nomas objektu publicēt Daugavpils pilsētas pašvaldības mājas lapā [www.daugavpils.lv](http://www.daugavpils.lv/), kā arī izvietot Domes telpās K.Valdemāra ielā 1, Daugavpilī, un redzamā vietā pie nekustamā īpašuma Mendeļejeva ielā 5, Daugavpilī.

 7. Domes Īpašuma pārvaldīšanas departamentam, pamatojoties uz apstiprinātiem izsoles rezultātiem, organizēt nomas līguma slēgšanu ar nomas tiesību ieguvēju (3.pielikums).

Pielikumā: 1. Informācija par nomas objektu.

 2. Nomas tiesību izsoles noteikumi.

 3. Nomas līguma projekts.

Domes priekšsēdētājs *(personiskais paraksts)* A.Elksniņš